《哭杨玉符先生》
明代·彭启丰

白首江湖作散人，忽投漠北远羁身。锒铛夜动天常黯，魑魅朝游地不春。

拊缶几曾歌顷豆，因风空自忆秋莼。江南若有招魂所，为告巫咸上玉晨。

作者简介：（1701—1784）江苏长洲人，字翰文，号芝庭，又号香山老人。彭定求孙。雍正五年状元，授修撰，入直南书房。乾隆间历吏、兵部侍郎、左都御史、兵部尚书。晚年主讲紫阳书院。文章多碑志传状。有《芝庭先生集》。